पीयूसी मशीन लगाने सहमत हुए पंप मालिक
भिलाई|वायु प्रदूषण फैला रहे वाहनों पर प्रभावी नियंत्रण के संबंध में पीयूसी मशीन लगाने शनिवार को कलेक्ट्रेट कार्यालय में पेट्रोल वितरक संघ की बैठक हुई। अपर कलेक्टर पीएस एल्मा ने सभी पेट्रोल पंप संचालकों को हर 6 माह में वाहनों की वायु प्रदूषण की जांच करने कैंप लगाने का निर्देश दिया। बैठक में बताया गया कि इस समय जिले में 1 पेट्रोल पंप व 12 आटो मोबाइल कंपनी के 13 वाहन प्रदूषण जांच केंद्र संचालित है। अन्य 57 स्थानों पर पीयूसी लगाना है। इस पर पंप मालिकों ने भी अपनी सहमति दी। जांच के लिए शुल्क निर्धारित किया गया है। जांच केंद्रों में दो पहिया वाहन से 40 रुपए, तीन पहिया से 60, चौपहिया हल्के मोटरयान से 80, मध्यम मोटरयान से 100, भारी वाहन से 150 रुपए लिया जाएगा।
hin_Deva hin_Deva